

VIENOŠANĀS NR.4/2026
par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektore Līga Medne,
 un
SIA “ACBR”, reģistrācijas Nr. 42403006225, juridiskā adrese: Ziepniekkalna iela 21A, Rīga, LV-1004, turpmāk - Būvuzņēmējs, kuras vārdā saskaņā ar Universālpilnvaru Nr. 7503 (datēta 17.12.2025.) rīkojas tās valdes locekle/pilnvarniece __________ (turpmāk kopā – Puses, bet katra atsevišķi – Puse), 

pamatojoties uz atklāta konkursa “Krišjāņa Valdemāra ielas un Pļavas ielas, Cēsīs, pārbūve”, iepirkuma identifikācijas Nr. CNP/2024/43/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  5.1.1.1. pasākuma „Infrastruktūra uzņēmējdarbības atbalstam”  īstenošanas nosacījumiem, Puses 2025.gada 31.janvārī noslēdza Būvuzņēmuma līgumu Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu, 2025.gada 8.augustā Vienošanos Nr.1/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10, 2025.gada 8.oktobrī Vienošanos Nr.2/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 un 2025.gada 19.decembrī Vienošanos Nr.3/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10  (turpmāk - Līgums), saskaņā ar kuru Būvuzņēmējs apņēmās veikt Krišjāņa Valdemāra un Pļavas ielas pārbūvi, Cēsīs, Cēsu novadā, turpmāk – Objekts.

Ņemot vērā Pasūtītāja 2025.gada 6.februāra vēstuli Nr.6.2-6/2025/454 par pirmā tehnoloģiskā pārtraukuma piešķiršanu sākot no 2025. gada 31.janvāra un Būvuzņēmēja 2025.gada 17.marta vēstuli Nr. 4-OUT-2025-0187 par būvdarbu uzsākšanu un BIS 2025.gada 1.aprīlī fiksēto būvdarbu uzsākšanu, 2025. gada 22. decembrī pēdējās Puses parakstīto vienošanos par tehnoloģiskā pārtraukuma iestāšanos, Pasūtītāja 2025.gada 25.septembra vēstuli Nr. 6.2-6/2025/3766 par Objekta uzturēšanu tehnoloģiskā pārtraukuma laikā un BIS 2026. gada 7. aprīlī fiksēto būvdarbu atsākšanu, Fakta konstatācijas aktos Nr. 60(CD), 61(CD),  62(CD), 63(CD), 64(CD), 65(CD), 66(CD), 67(CD), 68(CD), 69(CD), 70(CD), 71(CD), 72(CD), 73(CD), 74(CD), 75(CD), 76(CD), 77(CD), 79(CD), 80(CD), 82(CD), 83(CD), TET kabeļu čaulošana, 4 ELT, 6 ELT, 8 ELT, 9 ELT, 10 ELT un 11 ELT konstatēto, Izmaiņu aktu Nr.4 un Būvuzņēmēja 2026.gada 22.jūlija vēstuli Nr. 4-OUT-2026-0654, pamatojoties uz Publisko iepirkumu likuma 61. panta pirmās daļas 3. punktu un piekto daļu attiecībā uz papildu būvdarbiem un Līgumcenas grozījumiem, un Publisko iepirkumu likuma 61. panta pirmās daļas 2. punktu kopsakarā ar trešās daļas 1. punktu, kā arī Līguma 4.5.4., 4.6., 4.8., 18.12., 18.16. un 19.7. punktu attiecībā uz Būvdarbu izpildes termiņa grozījumiem, Puses noslēdz šo Vienošanos Nr. 4/2026 par grozījumiem Līgumā (turpmāk – Vienošanās Nr.4/2026) par tālāk norādīto: 

Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 63 055,58 EUR (sešdesmit trīs tūkstoši piecdesmit pieci euro 58 centi) bez PVN.
Ieslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 5,09% (63055,58 x 100/1 237 940,94 = 5,093585 %) no Līguma sākotnējās Līgumcenas.

[bookmark: _Hlk146561823]Ņemot vērā papildu iekļautos būvdarbu apjomus, Līgumcena tiek palielināta par 63 055,58 EUR (sešdesmit trīs tūkstoši piecdesmit pieci euro 58 centi) bez PVN.

Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.	Līgumcena ir 1 463 507,76 EUR (viens miljons četri simti sešdesmit trīs tūkstoši pieci simti septiņi euro, 76 centi), (turpmāk -  Līgumcena), PVN 21% 307 336,63 EUR (trīs simti septiņi tūkstoši trīs simti trīsdesmit seši euro, 63 centi), kopā 1 770 844,39 EUR (viens miljons septiņi simti septiņdesmit tūkstoši astoņi simti četrdesmit četri euro, 39 centi), turpmāk kopā– Līguma summa.”.

Pamatojoties uz Publisko iepirkumu likuma 61. panta pirmās daļas 2. punktu un trešās daļas 1. punktu, kā arī Līguma 4.5.4., 4.6., 4.8., 18.12., 18.16. un 19.7. punktu, Puses vienojas grozīt Būvdarbu izpildes termiņu.
Puses konstatē, ka pirms šīs Vienošanās noslēgšanas spēkā esošais Būvdarbu izpildes termiņš, ievērojot iepriekš noslēgtos Līguma grozījumus un dokumentētos tehnoloģiskos pārtraukumus, ir 2026. gada 27. jūlijs.
Būvdarbu izpildes termiņa aprēķinā ņemti vērā šādi tehnoloģiskie pārtraukumi:
no 2025. gada 31. janvāra līdz 2025. gada 31. martam – 60 kalendārās dienas, būvdarbus uzsākot 2025.gada 1. Aprīlī atbilstoši BIS izdarītajam ierakstam.
no 2025. gada 22. decembra līdz 2026. gada 6. aprīlim – 106 kalendāra dienas, būvdarbus atsākot 2026. gada 7. aprīlī atbilstoši BIS izdarītajam ierakstam.
Ņemot vērā ar Izmaiņu aktu Nr. 4 apstiprināto papildu būvdarbu apjomu un tā dokumentēto ietekmi uz būvdarbu kritisko secību, Būvdarbu izpildes termiņš tiek pagarināts par diviem kalendāra mēnešiem – no 2026. gada 27. jūlija līdz 2026. gada 27. septembrim.
Puses apliecina, ka termiņa pagarinājuma pamatā esošie apstākļi nav radušies Būvuzņēmēja darbu nepareizas plānošanas, vilcināšanās, bezdarbības vai citu Būvuzņēmēja atbildības jomā esošu apstākļu dēļ.

Ņemot vērā augstāk minēto, Puses vienojas pagarināt Būvdarbu izpildes termiņu, izsakot Līguma 4.1. punktu šādā redakcijā

“4.1.	Līguma izpildes termiņš ir 2026. gada 27. septembris. Ja minētā diena nav darba diena, Būvuzņēmējs Būvdarbus pabeidz un nodod Pasūtītājam pēdējā darba dienā pirms šī datuma.”.
5.  Būvuzņēmējs ne vēlāk kā 10 dienu laikā pēc šīs Vienošanās spēkā stāšanās iesniedz Pasūtītājam grozītu vai jaunu Līguma saistību izpildes nodrošinājumu vismaz 5 % apmērā no ar šo Vienošanos noteiktās Līgumcenas, tas ir, 73 175,39 EUR apmērā. Nodrošinājumam jāatbilst Līguma 14.3. punkta prasībām, jābūt spēkā nepārtraukti, nepieļaujot pārtraukumu starp esošā un jaunā nodrošinājuma spēkā esamību, un tā spēkā esamības termiņš nosakāms līdz Objekta pieņemšanas–nodošanas akta parakstīšanai un vēl 10 dienas pēc tā.
6. Vienošanās Nr.4/2026 un tās pielikumi pēc to parakstīšanas kļūst par Līguma neatņemamu sastāvdaļu. 
7. Pārējie Līguma noteikumi, kas ar šo Vienošanos Nr. 4/2026 netiek grozīti, paliek spēkā tādi, kādi tie ir noslēgtajā Līgumā.

8. Parakstot šo Vienošanos Nr.4/2026 Pusēm ir saprotams tās saturs un sekas.

9. Vienošanās Nr. 4/2026 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

10. Pie šīs Vienošanās Nr. 4/2026 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, lokālās tāmes Nr.1-1,1-2,1-3,1-4,1-5,1-6,1-7,1-8;
Nr.3 – Izmaiņu Akts Nr.4 (kopsavilkums);
Nr.4 – Finanšu (naudas) plūsmas un kalendārais grafiks;

Pielikums Nr.1
PAMATOJUMS GROZĪJUMU IZDARĪŠANAI 
2025.gada 31.janvāra Būvuzņēmuma līgumā Nr. 95/2025/2.2-10

Publisko iepirkumu likuma 61. panta pirmās daļas 3. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi tiek izdarīti šā panta piektajā daļā minētajā gadījumā neatkarīgi no tā, vai tie ir būtiski vai nebūtiski. 

Atbilstoši Publisko iepirkumu likuma 61.panta piektās daļas 2.punktam, Iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šā panta trešās daļas 1., 2. un 3. punktu), vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā un 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījumā.

Līguma 18.9.2. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.12. punkts nosaka, ka grozot Būvdarbu apjomus, atbilstoši katram konkrētajam gadījumam var tikt grozīta arī Līgumcena, Būvdarbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, ja objektīvu apstākļu dēļ Būvdarbu izpildes laikā Būvniecības ieceres dokumentācijā tiek veiktas izmaiņas/grozījumi vai Pasūtītājs ir uzdevis veikt Būvuzņēmējam Būvniecības ieceres dokumentācijā neparedzētu Būvdarbu apjomu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu un Būvizstrādājumu veida izmaksas nav iekļautas Līgumam pievienotajā tāmē, tad Būvuzraugs sadarbojoties ar Būvuzņēmēju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.4:
1. Pļava ielā PK 1+86 KP tika izbūvētas bortu līnijas atbilstoši projektam. Pēc Pļavas ielas 8 īpašnieka sūdzībām tika pieņemts lēmums bortu līnijas ap zaļo zonu sašaurināt, lai nodrošinātu lielāku rādiusu iebraukšanai blakus esošajā īpašumā Pļavas ielā 8 (Fakta konstatācijas akts Nr. 60(CD));
2. Pēc tehnoloģiskā pārtraukuma, apsekojot objektu, tika konstatēti defekti, kas tika radīti tehnoloģiskā pārtraukuma uzturēšanas laikā. Tika nolemts, ka būvuzņēmējs veiks defektu remontdarbus (Fakta konstatācijas akts Nr. 61(CD));
3. Pēc tehnoloģiskā pārtraukuma, apsekojot objektu, tika konstatēts defekts, bojāts gāzes krāns, bojājums tika radīts tehnoloģiskā pārtraukuma uzturēšanas laikā (Fakta konstatācijas akts Nr. 62(CD));
4. Veicot nobrauktuves izspraušanu Krišjāņa Valdemāra ielā PK 0+36 nolemts LP nobrauktuves rādiusu pārcelt  50cm pa labi, lai nodrošinātu vieglāku piekļuvi īpašumam  (Fakta konstatācijas akts Nr. 63(CD));
5. Veicot projekta izpēti Pļavas ielā, tika konstatēts, ka ūdens kapi ar pamatni nav iespējams izbūvēt, dēļ blakus esošā īpašuma borta līnijām un bruģa. Komisija nolēma demontēt esošo borta līniju un bruģi, lai iebūvētu ūdens kapi, pēc izbūves bortus un bruģi uzstādot sākotnējajā vietā (Fakta konstatācijas akts Nr. 64(CD));
6. Pļavas ielas 9 īpašnieks izteica bažas par ūdens krāšanos īpašumā. Tika nolemts izbūvēt kantainu resti ar paaugstinātu ūdens uztveršanas spēju un to ievadīt tuvākajā LKT tīklā. (Fakta konstatācijas akts Nr. 65(CD));
7. Krišjāņa Valdemāra ielā 14 īpašnieks izteica vēlmi, nodrošināt no stāvvietas piekļuvi ar invalīdu ratiem pie ēkas. Komisija nolēma, apzaļumošanas teritoriju samazināt, aizvietojot ar pelēku bezfāzu skalotās virsmas betona bruģi un samazinot pie stāvvietas vertikālā plāna augstuma atzīmes (Fakta konstatācijas akts Nr. 66(CD));
8. Krišjāņa Valdemāra ielā PK 0+80 LP projektā nav ietverta piekļuve pie īpašuma vārtiem. Komisija nolēma izbūvēt piekļuves vietu (Fakta konstatācijas akts Nr. 67(CD));
9. Krišjāņa Valdemāra ielā 16, uz ēku ir divas gājēju piekļuves vietas, komisijai apspriežoties tika nolemts piekļuves vietām pagarināt remontzonas ,lai samazinātu piekļuves garenkritumu (Fakta konstatācijas akts Nr. 68(CD));
10. Krišjāņa Valdemāra ielā PK 3+56 nobrauktuvē, tika pieņemts lēmums izbūvēt borta līnijas, lai pieslēgtos esošajiem bortiem pie pieguļošā īpašuma (Fakta konstatācijas akts Nr. 69(CD));
11. Krišjāņa Valdemāra ielā PK 0+53 LP nobrauktuvē, labajā pusē, tika pieņemts lēmums izbūvēt papildus gūliju un ievadīt kopējajā lietus ūdens kanalizācijā (Fakta konstatācijas akts Nr. 70(CD));
12. Pļavas ielā PK 1+95 LP, gar mājas sienu ir iebūvētas esošās betona teknes, lai nodrošinātu ūdens savākšanu, tika nolemts izbūvēt gūliju un savienot ar kopējo lietus kanalizācijas sistēmu  (Fakta konstatācijas akts Nr. 71(CD));
13. Krišjāņa Valdemāra ielā no 2+60 līdz 2+80 LP tika konstatēts, ka projektā ir nepilnība saistībā ar šķērskritumu un augstuma atzīmēm, kas ietekmē konstrukcijas biezumu un lietus ūdens kanalizācijas funkcionēšanu. Tā rezultātā labajā joslā tika izbūvēts nepareizs šķērskritums. Komisija nolēma veikt ierakumu un pēc tam izbūvēt konstrukciju pilnā biezumā, lai nodrošinātu attiecīgo konstrukcijas biezumu (Fakta konstatācijas akts Nr. 72(CD));
14. Pļavas ielā PK 0+81 KP un PK 2+99 KP, dēļ ūdensvada novietojuma nebija iespējams izbūvēt gūlijas attiecīgajā lokācijā. Komisija nolēma izbūvēt papildus resti asfaltā, savienojot to ar esošo gūliju un izbūvētas gulijas restes nomainot uz vākiem (Fakta konstatācijas akts Nr. 73(CD));
15. Pļavas ielā, PK 2+30 LP, projektētā un esošā šķērskrituma nesakritības dēļ tika pieņemts lēmums palielināt remontzonu (Fakta konstatācijas akts Nr. 74(CD));
16. Krišjāņa Valdemāra ielā, PK 0+93 KP, lai nodrošinātu smagās tehnikas piekļuvi īpašumam, tika pieņemts lēmums apstādījumu zonu aizstāt ar bruģa segumu, kā arī samazināt vertikālo plānojumu bortu līnijai (Fakta konstatācijas akts Nr. 75(CD));
17. Pļavas ielā būvdarbu laikā tika konstatēts, ka ir izbūvēta gāzes trase, kas nav paredzēta esošajā būvprojektā. Papildus tika izbūvētas 5 gab. gāzes kapes. Komisija nolēma, ka būvuzņēmējam jāveic izbūvēto gāzes kapju līmeņošana atbilstoši projektētajām seguma augstuma atzīmēm (Fakta konstatācijas akts Nr. 76(CD));
18. Krišjāņa Valdemāra ielā, PK 2+41 LP, būvdarbu laikā tika konstatēts, ka esošā akas novietojuma dēļ nav iespējams izbūvēt betona apmales projektā paredzētajā vietā. Tika pieņemts lēmums esošo aku pārbūvēt, uzstādot jaunu D400 klases aku (Fakta konstatācijas akts Nr. 77(CD));
19. Krišjāņa Valdemāra ielā PK 0+53 LP nobrauktuvē, labajā pusē, tika pieņemts lēmums pagarināt remontzonu līdz 2 metriem, dēļ straujā garenkrituma pret esošo situāciju situāciju (Fakta konstatācijas akts Nr. 79(CD));
20. Krišjāņa Valdemāra ielā no PK 3+08 līdz PK 3+30 LP , tika nolemts veikt asfalta 6cm biezumā remontzonu aiz trotuāra attiecībā pret esošo situāciju (Fakta konstatācijas akts Nr. 80(CD));
21. Paralēli būvprojektā paredzētajiem būvdarbiem objektā tika veikta siltumtrases izbūve. Krišjāņa Valdemāra ielā pie PK 3+05 KP tika izbūvētas divas siltumtrases kapes, savukārt Pļavas ielā pie PK 2+20 KP tika izbūvētas divas siltumtrases akas. Lai nodrošinātu izbūvēto siltumtrases aku un kapju atbilstību projektētajām seguma augstuma atzīmēm, nepieciešams veikt to līmeņošanu (Fakta konstatācijas akts Nr. 82(CD));
22. Krišjāņa Valdemāra ielā posmā no PK 1+12 LP līdz PK 1+52 LP tika izbūvēts gājēju celiņš. Pēc izbūves darbu veikšanas tika konstatēts, ka blakus esošā īpašuma augstuma atzīmes ir zemākas par projektētajām trotuāra augstuma atzīmēm, kā rezultātā pastāv risks ūdens uzkrāšanās vietas jeb peļķes veidošanai. Izvērtējot situāciju objektā, komisija nolēma izbūvēt papildu lietusūdens uztvērēju — gūliju, kā arī pieguļošajā īpašumā demontēt atlikušo esošā asfalta segumu (Fakta konstatācijas akts Nr. 83(CD));
23. Krišjāņa Valdemāra ielā blakus Cēsu pilsētas Pastaiņa sākumskolai  veicot seguma demontāžu tika konstatēts, ka esošā TET KK ir nepietiekošā dziļumā, lai turpinātu darbus nepieciešams veikt esošo KK demontāžu un kabeļus ievietot dalītajā aizsargcaurulē DN110, 750N, paralēli izbūvēt jaunu KK ar kabeļu kanalizācijas caurulēm 100x6000 (Fakta konstatācijas akts Nr. TET kabeļu čaulošana);
24. Valdemāra ielā veicot jaunā apgaismojuma izbūvi no Vaļņu ielas puses secinājām, ka esošais Sadales tīkla kabeļi neatrodas atbilstošā dzīļumā. Pamatojoties uz Sadales tīkla tehniskajiem noteikumiem ir jāveic šādu kabeļu padziļināšana (Fakta konstatācijas akts Nr.4 ELT);
25. Krišjāņa Valdemāra ielā veicot jaunā apgaismojuma izbūvi secinām, ka esošie AS Sadales tīkls 0.4kV kabeļi neatrodas atbilstošā dziļumā. Pamatojoties uz Sadales tīkls tehniskajiem noteikumiem ir jāveic šādu kabeļu padziļināšana. Nepieciešams padziļināt esošos kabeļus, veocot dalījumu pārnešanu 0.4kV tīklā. Posmā starp piketa mietiem PK 2+80 un PK 2+70 uz Kr. Valdemāra ielas (Fakta konstatācijas akts Nr.6 ELT);
26. Krišjāņa Valdemāra ielā veicot TET aku līeņošanu secinām, ka TET piederošās akas Nr. 89 un 88 atrodas pēc projekta neatbilstošā augstumā. Lai veiktu šādu aku līmeņoša ir nepieciešams akas padziļināt (Fakta konstatācijas akts Nr.8 ELT);
27. Krišjāņa Valdemāra ielā veicot jaunā apgaismojuma izbūvi konstatēts, ka esošie AS Sadales tīkls 0.4kV kabeļi neatrodas atbilstošā dziļumā. Pamatojoties uz Sadales tīkls tehniskajiem noteikumiem ir jāveic šādu kabeļu padziļināšana. Posmā starp piketa mietiem PK 1+10 un PK 1+30 uz Kr. Valdemāra ielas (Fakta konstatācijas akts Nr.9 ELT);
28. Pļavas ielā, veicot jaunā apgaismojuma izbūvi pēc projekta, tika uzstādīts balts Nr. 13 gaismeklis. Pēc pieguļošās zemes īpašnieka pārstāvja lūguma un sapulcē nolemtā, gaismeklis demontēts un jaunizbūvētais kabelis savienots ar savienošanas uzmavu (Fakta konstatācijas akts Nr.10 ELT);
29. Krišjāņa Valdemāra ielā, veicot jaunā apgaismojuma izbūvi starp gaismekli Nr. 5 un Nr. 4, ir esošs īpašnieka apgaismojuma balts, kuru ir nepieciešams saglabāt. Nolemts ierakt 10m aizsargcaurules un ieguldīt jauno kabeli, lai nodrošinātu tā turpmāku darbību (Fakta konstatācijas akts Nr.11 ELT).

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.4, kur papildus iekļauto darbu apjomu summa, atbilstoši Publisko iepirkumu likuma 61.panta piektās daļas 2.punktam, sastāda  63 055,58 EUR (sešdesmit trīs tūkstoši piecdesmit pieci euro 58 centi), kas procentuāli veido 5,09% (63055,58 x 100/1 237 940,94 = 5,093585 %) no Līguma sākotnējās Līgumcenas.

Ņemot vērā papildus iekļautos būvdarbu apjomus, Līguma 18.15.1. un 18.15.2. apakšpunktos noteikto Būvdarbu izmaksu metodi,  Līgumcena tiek palielināta par 63 055,58 EUR (sešdesmit trīs tūkstoši piecdesmit pieci euro 58 centi) bez PVN. Pasūtītājs, izvērtējot Izmaiņu aktu Nr.4, piekrīt palielināt Līguma summu par 63 055,58 EUR (sešdesmit trīs tūkstoši piecdesmit pieci euro 58 centi) bez PVN un noteikt Līgumcenu 1 463 507,76 EUR (viens miljons četri simti sešdesmit trīs tūkstoši pieci simti septiņi euro, 76 centi) bez PVN. 

Kopējais Līguma grozījumu apjoms (pēc Vienošanās Nr. 1/2025, Vienošanās Nr.2/2025, Vienošanās Nr. 3/2025, Vienošanās Nr. 4/2026 noslēgšanas), kas klasificējams:
- atbilstoši Publisko iepirkumu likuma 61. panta piektajai daļai, procentuāli veido 6,94% (1,85% + 5,09%) no Līguma sākotnējās Līgumcenas.
- atbilstoši Publisko iepirkumu likuma 61. panta trešās daļas 1.punktam, paliek nemainīgs un procentuāli veido 12,89 % no Līguma sākotnējās Līgumcenas.
-  atbilstoši Publisko iepirkumu likuma 61. panta trešās daļas 3.punktam,  paliek nemainīgs un procentuāli veido 5,36 % no Līguma sākotnējās Līgumcenas.

Darbu apjomu izmaiņas un citi būtiski kavējoši apstākļi (Būvuzņēmēja 2026.gada 22.jūlija vēstule Nr. 4-OUT-2026-0654) rada Līguma termiņa izpildes pagarinājumu, pagarinot līguma izpildes termiņu par 2 mēnešiem, pamatojoties uz Publisko iepirkumu likuma 61. panta pirmās daļas 2. punktu kopsakarā ar trešās daļas 1. Punktu un Līguma 4.5.4., 4.6., 4.8., 18.12. un 18.16. punktu:
1. Pēc 2025.gada 19.decembrī noslēgtās Vienošanās Nr.3/2025 par grozījumiem Līgumā būvdarbu gaitā ir sastādīti 29 fakta konstatācijas akti, kuros konstatēta papildu būvdarbu nepieciešamība, kas nebija paredzēti sākotnējā būvprojektā, darbu apjomos un Līguma cenā;
2. Papildu darbi, kas sākotnēji nebija iekļauti būvprojektā, ir nepieciešami, lai pielāgotu būvprojektā paredzētos risinājumus Objekta faktiskajai situācijai, tostarp nodrošinātu to savietojamību ar esošajām inženierkomunikācijām, pieslēgumiem un blakus esošo nekustamo īpašumu inženierinfrastruktūru, kā arī lai Objektu būtu iespējams pienācīgi pabeigt un nodot ekspluatācijā;
3. Minētie apstākļi Būvuzņēmējam, sagatavojot piedāvājumu un noslēdzot Līgumu, nebija zināmi un objektīvi nevarēja tikt pilnībā paredzēti. Attiecīgo papildu darbu izpildei bija nepieciešama darbu tehnisko risinājumu izstrāde un saskaņošana, darbu organizēšana, nepieciešamo materiālu pasūtīšana un piegāde, kā arī pašu būvdarbu veikšana, kas ir būtiski ietekmējusi sākotnēji plānoto darbu izpildes grafiku, kā arī radījusi Būvuzņēmējam papildu izmaksas.
4. Ņemot vērā, ka Līguma darbības laikā, t.i., no 31.01.2025., ir bijuši divi tehnoloģiskie pārtraukumi – no 31.01.2025. līdz 31.03.2025. un no 22.12.2025. līdz 06.04.2026., kopējais līguma termiņš pirms šīs Vienošanās Nr.4/2026 parakstīšanas brīža ir 2026.gada 27.jūlijs. Pagarinot termiņu par 2 mēnešiem, kopējais līguma termiņš – līdz 2026.gada 27.septembrim;
5. Pagarinājuma iemesli nav attiecināmi uz Būvuzņēmēja darbu plānošanu, vilcināšanos vai citu tā atbildības jomā esošu apstākli. 

Būvuzņēmējs ir iesniedzis aktualizēto Finanšu plūsmas un darbu izpildes kalendāro grafiku.

	Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies tādi darbi, kas plānojot investīciju projekta „Krišjāņa Valdemāra ielas un Pļavas ielas, Cēsīs, pārbūve” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā, pamatojoties uz Līgumā atrunātiem nosacījumiem, Puses saskata nepieciešamību iekļaut Līgumā Darbus, kas netika sākotnēji iekļauti. Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.


Izpilddirektore								Līga Medne

